b'\n_START_ARTICLE_\nJo\xc5\xbeef Dagarin\n_START_SECTION_\n\xc5\xbdivljenje in delo\n_START_PARAGRAPH_\nV Ljubljani je naredil dva razreda gimnazije in \xc5\xa1tudije na liceju. Teologijo je do\xc5\xa1tudiral leta 1810._NEWLINE_Po posve\xc4\x8denju je najprej dobil slu\xc5\xbebo kaplana v Kranju, potem je bil do leta 1816 kaplan pri \xc5\xa0enklav\xc5\xbeu v Ljubljani. Med letoma 1816 in 1842 je bil profesor na liceju. Predaval je na filozofskem in teolo\xc5\xa1kem oddelku. Na liceju je predaval tudi Francetu Pre\xc5\xa1ernu. Od leta 1818 dalje je bil nedeljski pridigar za akademike. Leta 1819 je skupaj s sodelavcema na liceju, kolegoma Ravnikarjem in Kalistrom potoval po zgornji Italiji._NEWLINE_\xc5\xbdupnik v Kranju je postal 1. septembra 1842. V \xc4\x8dasu \xc5\xbeupnikovanja v Kranju je postal tudi dekan, \xc5\xa1olski nadzornik in svetovalec. Prijateljeval je z \xc5\xbeupnikom v Naklem Bla\xc5\xbeem Blaznikom, z okrajnim komisarjem Schonto, kanonikom Jakobom Praprotnikom, kanonikom v Kranju Valentinom Ravnikarjem, dr. Bla\xc5\xbeem Crobathom in njegovimi sinovi, dr. Pollakom, kranjskim kaplanom Alojzijem Ko\xc5\xa1irjem, Sreznjevskim, Stankom Vrazom, Francem Metelkom, kaplanom Hueberjem idr. Ve\xc4\x8dino mladih razumnikov je poznal \xc5\xa1e iz liceja._NEWLINE_Pokopal je Franceta Pre\xc5\xa1erna in za njegovo zapu\xc5\xa1\xc4\x8dino pripravil popis, ki ga izro\xc4\x8dil Janezu Bleiweisu. Domnevno naj bi uni\xc4\x8dil nekatere rokopise, pisma in svobodomiselne knjige.'